  Майя Бывальцева Удмуртиын «Калыклэн батыръёсыз – кунлэн батыръёсыз» («Герои народа — герои страны») элькун вожвылъяськонын вормисьёсты пусйизы. 8-тӥ куартолэзе со сярысь улосвылысь Дышетонъя но тодосъя министерстволэн пресс-службаез ивортэ. Сӥё-дано пусъён азьын люкаськемъёс Быдӟым Атыкай ож аръёсы быремъёсты буре ваизы. Ваньмыз, мар та праздник нуналъёсы Быдӟым Атыкай ож сярысь малпаськытэ, мар сыӵе мур пуштросо «патриотизм» кылын герӟаськемын, со туж кулэ. Ӵектос улсын быдэстэм бадӟым ужез йылпумъясь ужрадмы но туж кулэ, угось татын калыкъёслэн фашизмлы пумит ӵош султэмзы, кунысьтымы трос пӧртэм калыкъёсты огазеясь зэмлык сярысь вераськон мынэ Светлана Болотникова, Удмуртиысь дышетонъя но тодосъя министр«Калыклэн батыръёсыз – кунлэн батыръёсыз» темая эссе гожтон ӧрын вормиз Сарапул ёросысь Кигбаево школаысь 8-тӥ классын дышетскись Наталья Балтачева. «Фронтысь гожтэтъёс» темая тужгес умой эссэ гожтӥз Глазкарысь 6 номеро гимназиысь 10-тӥ классын дышетскись Ростислав Маркин. «Эскерон уж» ӧрын Каракулиноысь шоръёзо школаын 11-тӥ классын дышетскись Софья Шарычеваез пусйизы. Куинез ик вормисьёс Москвае ожгар историен тодматскон туре мынозы. Озьы ик ужрадын армян но еврей арня школаосы ветлӥсьёс фронтысь гожтэтъёсты, ож сярысь тодмо кылбуръёсты лыдӟизы, кырӟанъёсты быдэстӥзы. Удмуртиысь еврейёслэн бӧляк центренызы кичӧлтэм элькун вожвылъяськонэ быдэс Удмуртиысь 7-11 классъёсын дышетскись сюрслэсь трос пиналъёс пыриськизы. Со пӧлысь ӝыныезлэсь тросэз – Ижкарысь дышетскисьёс, мукетъёсыз – 23 гурт ёросъёсысь но 4 каръёсысь нылъёс но пиос.  Тодэ вайытом, Можгаысь искусствоосъя нылпи школаысь театр ёзэтын дышетскись Денис Буторин «Будущее России» йӧскалык премиез басьтӥз. Тегъёс: Дышетон Ижкар Удмуртия пиналъёс Дышетонъянотодосъяминистерство БыдӟымАтыкайож йӧслыкъёс  